  Анжелика Тихонова корреспондент Татьяна Пунгина Удмуртиын кӧс но эсэптэм пӧсь куазь возиське. Таӵе шундыё нуналъёсы зоопаркын улӥсьёс шунды пыжемлэсь пӧртэм амалъёсын утисько. Кыӵе, тодӥз ивортодэтъя «Удмуртия» агентстволэн корреспондентэз. Удмуртиысь зоопаркысь пӧйшуръёс пӧсь куазьлэсь утисько Ваньмызлэн пӧйшуръёслэн липетъёссы яке мукет саюл интызы вань, кытчы соос шундылэсь ватӥськыны быгато. Нош шунытэз яратӥсь пӧйшуръёслы таӵе пӧсен умой гинэ, соослэсь вузэс гинэ ӵемгес вошъяло Полина Николаева, Удмуртиысь зоопарклэн пресс-секретарезПурга нимо тӧдьы гондыр пылаське но емышъёслэсь кынтэм компот но йӧл сие. Зоотехникъёс гондыръёслы нуналлы быдэ сыӵе ческыт сиён дасяло. Сое нуналаз кӧня ке пол сёто. Нош Гоша нимо курень гондыр вуын уя. Со сяна, бызьылэ, озьы гонзэ но мугорзэ тӧлатэ. Пингвинъёс асьсэ тыметазы пыласько Нош маймылъёслы таӵе куазь яра. Соос трос дырзэс урамысь вольеръёсын ортчыто. Куд-ог дыръя соослы но кынтэмйӧл сётъяло. Озьы ик соос шунды сиослэсь саюлэ пегӟыло, отын аръянэн улмо сиыса пуко.  Тегъёс: Лулчеберет Ижкар Зоопарк Удмуртия куазь  